ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିପର୍ଯ୍ୟୟ ସହନଶୀଳ ଭିତ୍ତିଭୂମି ଉପରେ ଆୟୋଜିତ ଆନ୍ତର୍ଜାତୀୟ ସମ୍ମିଳନୀର ଚତୁର୍ଥ ସଂସ୍କରଣର ଉଦଘାଟନୀ ଅଧିବେଶନକୁ ସମ୍ବୋଧିତ କରିଛନ୍ତି ପ୍ରଧାନମନ୍ତ୍ରୀ
“ପରବର୍ତ୍ତୀ ପୀଢିର ଭିତ୍ତିଭୂମି ର୍ନିମାଣ କରି ସେମାନଙ୍କର ଆକାଂକ୍ଷାକୁ ପୂରଣ କରିବା ପାଇଁ ଆମେ ଗରିବ ଏବଂ ସବୁଠାରୁ ସମ୍ବେଦନଶୀଳ ଲୋକଙ୍କ ଆବଶ୍ୟକତା ପୂରଣ କରିବାକୁ ପ୍ରତିଶ୍ରୁତିବଦ୍ଧ ଅଟୁ ବୋଲି ସେ କହିଛନ୍ତି ।”
“କୌଣସି ଭିତ୍ତିଭୂମି ଅଭିବୃଦ୍ଧିର କାହାଣୀର କେନ୍ଦ୍ରସ୍ଥଳରେ ଲୋକମାନେ ନିଶ୍ଚୟ ରହିବେ । ତାହା ଠିକ୍ ସେହିଭଳି ଯାହା ଆମେ ଭାରତରେ କରୁଛୁ ।”
“ଯଦି ଆମେ ସହନଶୀଳ ଭିତ୍ତିଭୂମି ପ୍ରସ୍ତୁତ କରିବୁ, ତେବେ ଆମେ କେବଳ ନିଜ ପାଇଁ ନୁହେଁ ବରଂ ଅନେକ ଭବିଷ୍ୟତ ପୀଢି ପାଇଁ ବିପର୍ଯ୍ୟୟକୁ ରୋକିପାରିବା ବୋଲି ସେ କହିଛନ୍ତି ।”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଭିଡିଓ ବାର୍ତ୍ତା ମାଧ୍ୟମରେ ବିପର୍ଯ୍ୟୟ ସହନଶୀଳ ଭିତ୍ତିଭୂମି ଉପରେ ଆନ୍ତର୍ଜାତୀୟ ସମ୍ମିଳନୀର ଚତୁର୍ଥ ସଂସ୍କରଣର ଉଦଘାଟନୀ ଅଧିବେଶନକୁ ସମ୍ବୋଧିତ କରିଛନ୍ତି । ଏହି ଅଧିବେଶନକୁ ଅଷ୍ଟ୍ରେଲିଆର ପ୍ରଧାନମନ୍ତ୍ରୀ ମାନ୍ୟବର ସ୍କଟ ମୋରିସନ, ଘାନା ରାଷ୍ଟ୍ରପତି ନାନା ଆଡୋ ଡାନ୍କ୍ୱା ଆକୁଫୋ ଆଡୋ, ଜାପାନ ପ୍ରଧାନମନ୍ତ୍ରୀ ଫୁମିଓ କିଶିଦା ଏବଂ ମାଡାଗାସ୍କାରର ରାଷ୍ଟ୍ରପତି ମାନ୍ୟବର ଆଣ୍ଡ୍ରି ନିରିନା ରାଜୋଏଲିନା ମଧ୍ୟ ସମ୍ବୋଧିତ କରିଥିଲେ ।
ପ୍ରାରମ୍ଭରେ ପ୍ରଧାନମନ୍ତ୍ରୀ ମୋଦୀ ଏହି ସମାବେଶକୁ ମନେ ପକାଇ ଦେଇଛନ୍ତି ଯେ ନିରନ୍ତର ବିକାଶ ଲକ୍ଷ୍ୟର ପ୍ରତିଶ୍ରୁତି କାହାକୁ ପଛରେ ପକାଇବ ନାହିଁ । ସେ କହିଛନ୍ତି, ସେଥିପାଇଁ ଆମେ ଆଗାମୀ ପୀଢିର ଭିତ୍ତିଭୂମି ର୍ନିମାଣ କରି ଗରିବ ଏବଂ ସବୁଠାରୁ ସମ୍ବେଦନଶୀଳ ଲୋକଙ୍କ ଆବଶ୍ୟକତାକୁ ପୂରଣ କରିବା ପାଇଁ ପ୍ରତିଶ୍ରୁତିବଦ୍ଧ ଅଟୁ । ପ୍ରଧାନମନ୍ତ୍ରୀ କହିଛନ୍ତି ଯେ ଭିତ୍ତିଭୂମି ଲୋକମାନଙ୍କ ପାଇଁ ଏବଂ ସେମାନଙ୍କୁ ଉଚ୍ଚମାନର, ର୍ନିଭରଶୀଳ ଏବଂ ଏକ ସମାନ ଢଙ୍ଗରେ ସ୍ଥାୟୀ ସେବାଗୁଡିକ ଯୋଗାଇ ଦିଆଯାଉଛି । କୌଣସି ଭିତ୍ତିଭୂମି ଅଭିବୃଦ୍ଧିର କାହାଣୀରେ ଲୋକମାନେ ନିଶ୍ଚୟ ରହିବେ । ତାହା ଠିକ୍ ସେହିଭଳି ଯାହା ଆମେ ଭାରତରେ କରୁଛୁ ବୋଲି ସେ କହଛନ୍ତି ।
ଶିକ୍ଷା, ସ୍ୱାସ୍ଥ୍ୟ, ପାନୀୟ ଜଳ, ପରିମଳ, ବିଦ୍ୟୁତ୍, ପରିବହନ ଏବଂ ଅନ୍ୟାନ୍ୟ କ୍ଷେତ୍ରରେ ଭାରତରେ ମୌଳିକ ସେବା ଯୋଗାଣକୁ ଭାରତ ବୃଦ୍ଧି କରୁଥିବାରୁ ପ୍ରଧାନମନ୍ତ୍ରୀ କହିଛନ୍ତି ଯେ ଜଳବାୟୁ ପରିବର୍ତ୍ତନକୁ ମଧ୍ୟ ଆମେ ପ୍ରତ୍ୟକ୍ଷ ଭାବରେ ମୁକାବିଲା କରୁଛୁ । ସେଥିପାଇଁ, ସିଓପି-୨୬ ରେ ଆମର ବିକାଶ ପ୍ରୟାସ ସହିତ ସମାନ୍ତରାଳ ଭାବରେ ୨୦୭୦ ସୁଦ୍ଧା 'ନେଟ୍ ଜିରୋ' ହାସଲ କରିବାକୁ ଆମେ ପ୍ରତିଶ୍ରୁତି ଦେଇଛୁ ।
ମାନବ ସମ୍ବଳର ଅଭିବୃଦ୍ଧିରେ ଭିତ୍ତିଭୂମିର ମହତ୍ୱ ବିଷୟରେ ପ୍ରଧାନମନ୍ତ୍ରୀ କହିଥିଲେ ଏବଂ ଭିତ୍ତିଭୂମିର କ୍ଷତି ପୀଢିି ପରେ ପୀଢିର କ୍ଷତି ଘଟାଇଥାଏ ବୋଲି କହିଥିଲେ । ଏହି ପରିପ୍ରେକ୍ଷୀରେ ପ୍ରଧାନମନ୍ତ୍ରୀ ପଚାରିଛନ୍ତି ଯେ ଆମର ଆଧୁନିକ ପ୍ରଯୁକ୍ତିବିଦ୍ୟା ଏବଂ ଜ୍ଞାନ ସହିତ, ଆମେ ସହନଶୀଳ ଭିତ୍ତିଭୂମି ସୃଷ୍ଟି କରିପାରିବା କି ଯାହା ସ୍ଥାୟୀ ଅଟେ? ଏହି ଆହ୍ୱାନକୁୁ ଚିହ୍ନଟ ସିଡିଆରଆଇର ର୍ନିମାଣକୁ ଦର୍ଶାଉଛି ବୋଲି ସେ କହିଛନ୍ତି । ସେ ଆହୁରି ମଧ୍ୟ ଉଲ୍ଲେଖ କରିଛନ୍ତି ଯେ ମିଳିତ ମଞ୍ଚର ସମ୍ପ୍ରସାରଣ ଏବଂ ବହୁମୂଲ୍ୟ ଅବଦାନ ରହିଛି । ସିଓପି-୨୬ ଏବଂ ସିଡିଆରଇ କାର୍ଯ୍ୟ ଦ୍ୱାରା “ସହନଶୀଳ ରାଜ୍ୟ ପାଇଁ ଭିତ୍ତିଭୂମି” ପ୍ରୋତ୍ସାହନ ଶୁଭାରମ୍ଭ ସଂକ୍ରାନ୍ତରେ ଉଲ୍ଲେଖ କରିବା ସହିତ ବିଶ୍ୱର ୧୫୦ ବିମାନବନ୍ଦରର ଉପରେ ସହନଶୀଳ ଅଧ୍ୟୟନ କରାଯାଉଥିବା କହିଛନ୍ତି । ସିଡିଆରଆଇ ଦ୍ୱାରା ପରିଚାଳିତ ‘ଭିତ୍ତିଭୂମି କ୍ଷେତ୍ରରେ ବିପର୍ଯ୍ୟୟ ସହନଶୀଳତାର ବିଶ୍ୱସ୍ତରୀୟ ଆକଳନ” ବିଶ୍ୱ ସ୍ତରୀୟ ଜ୍ଞାନ ସୃଷ୍ଟି କରିବାରେ ସାହାଯ୍ୟ କରିବ ଯାହା ଅତ୍ୟନ୍ତ ମୂଲ୍ୟବାନ ହେବ ବୋଲି ଶ୍ରୀ ମୋଦୀ ସୂଚନା ଦେଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ ଆମର ଭବିଷ୍ୟତକୁ ସହନଶୀଳ କରିବା ପାଇଁ ଆମକୁ ‘ସହନଶୀଳ ଭିତ୍ତିଭୂମି ପରିବର୍ତ୍ତନ' ଦିଗରେ କାର୍ଯ୍ୟ କରିବାକୁ ପଡିବ । ସହନଶୀଳ ଭିତ୍ତିଭୂମି ମଧ୍ୟ ଆମର ବ୍ୟାପକ ପରିବର୍ତ୍ତନ ପ୍ରୟାସର କେନ୍ଦ୍ରବିନ୍ଦୁ ହୋଇପାରେ । ସେ ଆହୁରି ମଧ୍ୟ କହିଛନ୍ତି ଯେ ଯଦି ଆମେ ଭିତ୍ତିଭୂମିକୁ ସହନଶୀଳ କରିଥାଉ, ତେବେ ଆମେ କେବଳ ନିଜ ପାଇଁ ନୁହେଁ ବରଂ ଅନେକ ଭବିଷ୍ୟତ ପୀଢି ପାଇଁ ବିପର୍ଯ୍ୟୟକୁ ରୋକିଥାଉ ।
HS
(Visitor Counter : 99
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ସ୍ନାୟୁବିଜ୍ଞାନୀ ଡଃ ଅଶୋକ ପାନାଗାରିୟାଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ବିଶିଷ୍ଟ ସ୍ନାୟୁବିଜ୍ଞାନୀ ଡଃ ଅଶୋକ ପାନାଗାରିୟାଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଡଃ ଅଶୋକ ପାନାଗାରିୟା ଜଣେ ଉଲ୍ଲେଖନୀୟ ସ୍ନାୟୁବିଜ୍ଞାନୀ ଭାବେ ନିଜର ପରିଚୟ ସୃଷ୍ଟି କରିଥିଲେ । ଚିକିତ୍ସା କ୍ଷେତ୍ରରେ ତାଙ୍କର ଅଗ୍ରଣୀ ଭୂମିକା ପାଇଁ ଅନେକ ପିଢିର ଡାକ୍ତର ଏବଂ ଗବେଷକ ଉପକୃତ ହେବେ । ତାଙ୍କ ବିୟୋଗରେ ମୁଁ ବିଶେଷ ମର୍ମାହତ । ତାଙ୍କ ପରିବାର ଏବଂ ବନ୍ଧୁ ବର୍ଗଙ୍କୁ ମୋର ସମବେଦନା । ଓମ୍ ଶାନ୍ତି” ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଜରୁରୀକାଳୀନ ବ୍ୟବହାର କ୍ଷେତ୍ରରେ ଟିକା ଉପଲବ୍ଧତା ବଢାଇବା ପାଇଁ ସରକାର ବିଦେଶୀ ଟିକାକୁ ଅନୁମୋଦନ ଦେଇଛନ୍ତି
ଅନ୍ୟାନ୍ୟ ଦେଶରେ ଜରୁରୀ ବ୍ୟବହାର ପାଇଁ ଅନୁମତି ପାଇଥିବା ଏହି ଟିକା ଭାରତରେ ଟିକାଦାନ ପ୍ରକ୍ରିୟାକୁ ତ୍ୱରାନ୍ୱିତ କରିବାକୁ ବ୍ୟବହୃତ ହେବ
କୋଭିଡ ମହାମାରୀର ସଫଳ ମୁକାବିଲା ପାଇଁ ଭାରତ ଏକ ପୂର୍ଣ୍ଣାଙ୍ଗ ଦୃଷ୍ଟିକୋଣ ନେଇ କାର୍ଯ୍ୟ କରୁଛି । ଏଥିରେ ଟିକାଦାନକୁ ଅଗ୍ରାଧିକାର ଦିଆଯାଇଛି ଏବଂ ସରକାର ସକ୍ରିୟତାର ସହିତ କାର୍ଯ୍ୟ କରୁଛନ୍ତି । ୨୦୨୦ ମେ’ ମାସରେ ସରକାର ପ୍ରମୁଖ ବୈଜ୍ଞାନିକ ପରାମର୍ଶଦାତାଙ୍କ ଅଧ୍ୟକ୍ଷତାରେ ଏକ ଟାକ୍ସଫୋର୍ସ ଗଠନ କରି ଦେଶରେ ଟିକା ଦିଆରି କରିବା କ୍ଷେତ୍ରରେ ଗବେଷଣା ଓ ଉନ୍ନୟନ କାର୍ଯ୍ୟକୁ ପ୍ରୋତ୍ସାହିତ କରିବା ପାଇଁ ଦାୟିତ୍ୱ ପ୍ରଦାନ କରିଥିଲେ । ୨୦୨୦ ଅଗଷ୍ଟରେ ନୀତି ଆୟୋଗର ସଦସ୍ୟଙ୍କ ନେତୃତ୍ୱରେ ଏକ ବିଶେଷଜ୍ଞ ଗୋଷ୍ଠୀ ଗଠନ କରାଯାଇ କୋଭିଡ ଟିକା ଉତ୍ପାଦନ କାର୍ଯ୍ୟରେ ସହାୟତା ଯୋଗାଇ ଦେବାକୁ ଦାୟିତ୍ୱ ପ୍ରଦାନ କରାଯାଇଥିଲା । ଏହି ରଣନୀତି ଫଳରେ ଭାରତ ପ୍ରଥମ ଦେଶଭାବେ ଘରୋଇ ଟିକାଦାନ କାର୍ଯ୍ୟକ୍ରମ ପାଇଁ ଦୁଇଟି ଭାରତ ତିଆରି ଟିକା ପ୍ରସ୍ତୁତ କରିବାରେ ସଫଳ ହୋଇଥିଲା ।
ଟିକାଦାନ ଭାରତ ସରକାରଙ୍କ କୋଭିଡ ପରିଚାଳନା ଓ ନିୟନ୍ତ୍ରଣ ରଣନୀତିରେ ଏକ ଗୁରୁତ୍ୱପୂର୍ଣ୍ଣ ଅଙ୍ଗ। ଏବେ ଭାରତରେ ଜରୁରୀକାଳିନୀ ଆବଶ୍ୟକତା ଭାବେ ଲୋକଙ୍କୁ କୋଭାକ୍ସିନ ଓ କୋଭିସିଲ୍ଡ ଟିକା ପ୍ରଦାନ କରାଯାଉଛି । ଭାରତ ବାୟୋଟେକ ଏଣ୍ଟର ନ୍ୟାସନାଲ ଲିମିଟେଡ  ଦ୍ୱାରା କୋଭାକ୍ସିନ ଏବଂ ସିରମ୍ ଇନ୍ଷ୍ଟିଚ୍ୟୁଟ୍ ଅଫ୍ ଇଣ୍ଡିଆ  ଦ୍ୱାରା କୋଭିସିଲ୍ଡ ଟିକା ଉତ୍ପାଦିତ ହେଉଛି । ଭାରତର ଜାତୀୟ ଭେଷଜ ନିୟନ୍ତ୍ରକ  ଏହି ଦୁଇ ଟିକାର ଜରୁରୀକାଳୀନ ବ୍ୟବହାରକୁ ଅନୁମତି ପ୍ରଦାନ ପରେ ଏହା ଲୋକଙ୍କୁ ଦିଆଯାଉଛି ।
ଭାରତରେ ଟିକା ପରିଚାଳନା ପାଇଁ ଏକ ଶୀର୍ଷ ଗୋଷ୍ଠୀ ଗଠନ କରାଯାଇଛି । ଏହା ନ୍ୟାସନାଲ ଏକ୍ସପର୍ଟ ଗ୍ରୁପ ଅନ ଭାକ୍ସିନ ଆଡମିନିଷ୍ଟ୍ରେସନ ଫର କୋଭିଡ ବା ‘ନେଗ୍ଭ୍ୟାକ’ ନାମରେ ପରିଚିତ । ନୀତି ଆୟୋଗର ସ୍ୱାସ୍ଥ୍ୟ ସଦସ୍ୟ ଡକ୍ଟର ଭି.କେ ପାଲ ଏହାର ମୁଖ୍ୟ । ନେଗଭ୍ୟାକ୍ର ୨୩ତମ ବୈଠକ ୨୦୨୧ ଏପ୍ରିଲ ୧୧ତାରିଖରେ ଅନୁଷ୍ଠିତ ହୋଇଥିଲା । ଏଥିରେ ଦ୍ରୁତଗତିରେ ସଂକ୍ରମିତ କରୋନା ମହାମାରୀର ନିୟନ୍ତ୍ରଣ ଓ ଟିକାଦାନ ପ୍ରକ୍ରିୟାକୁ ତ୍ୱରାନ୍ୱିତ କରିବାକୁ ଅଧିକରୁ ଅଧିକ ଟିକାର ଜରୁରୀକାଳୀନ ବ୍ୟବହାର ସମ୍ପର୍କରେ ଆଲୋଚନା କରାଯାଇଥିଲା ।
‘ନେଗଭ୍ୟାକ’ରେ ଏ ସମ୍ପର୍କରେ ସବିଶେଷ ବିଚାର ଆଲୋଚନା ପରେ ବିଦେଶରେ ଉତ୍ପାଦିତ ଏବଂ ସୀମିତ ଜରୁରୀକାଳୀନ ବ୍ୟବହାର ପାଇଁ ୟୁଏସ୍ଏଫଡିଏ, ଇଏମ୍ଏ, ୟୁକେ, ଏମ୍ଏଚଆରଏ, ପିଏମ୍ଡିଏ ଜାପାନ ତଥା ବିଶ୍ୱ ସ୍ୱାସ୍ଥ୍ୟ ସଂଗଠନ ଦ୍ୱାରା ଅନୁମୋଦିତ ସଂସ୍ଥାନ ଦ୍ୱାରା ଅନୁମତିପ୍ରାପ୍ତ ବିଦେଶୀ ଟିକାକୁ ଭାରତରେ ବ୍ୟବହାର ପାଇଁ ନିଷ୍ପତି ନିଆଯାଇଥିଲା । ତେବେ ଏହି ଅନୁମତି ପ୍ରଦାନ ଭାରତ ପାଇଁ ସର୍ତଭିତିକ ହୋଇଚି । ଟିକାର ଅନୁମୋଦନ ପରବର୍ତୀ କ୍ଲିନିକାଲ ପରୀକ୍ଷାନିରୀକ୍ଷା ଭାରତରେ ଜାରି ରହିବ ।
୨୦୧୯ର ନୂଆ ଔଷଧ ଏବଂ ପରୀକ୍ଷା ନିରୀକ୍ଷା ଆଇନ ଅନୁସାରେ ଏହି ବିଦେଶୀ ତିଆରି ଟିକାକୁ ବ୍ୟବହାର କରାଯିବ ।
ଆହୁରି ମଧ୍ୟ ଏହି ବିଦେଶୀ ଟିକା ପ୍ରଥମେ ଯେଉଁ ୧୦୦ ବ୍ୟକ୍ତିଙ୍କୁ ଦିଆଯିବ ଟିକାନେବା ପରେ ସେମାନଙ୍କ ସ୍ୱାସ୍ଥ୍ୟବସ୍ଥା ସାତଦିନ ପାଇଁ ଅନୁଧ୍ୟାନ କରାଯିବ । ଟିକାର ପାଶ୍ୱର୍ପ୍ରତିକ୍ରିୟା ଜାଣିବା ପାଇଁ ନିରାପଦ ବ୍ୟବସ୍ଥା ସ୍ୱରୂପ ଏହି ପଦକ୍ଷେପ ଗ୍ରହଣ କରାଯାଇଛି । ଏହି ୧୦୦ଲୋକଙ୍କ ଉପରେ ଟିକାର ପ୍ରଭାବ ପରୀକ୍ଷାନିରୀକ୍ଷା କରାଯିବା ପରେ ତାହା ଅନ୍ୟମାନଙ୍କୁ ଭାରତରେ ଦିଆଯିବ ।
କେନ୍ଦ୍ର ସରକାର ଉପଯୁକ୍ତ ବିଚାର ଆଲୋଚନା ଓ ସମୀକ୍ଷ। କରିବା ପରେ ‘ନେଗଭ୍ୟାକ’ର ସୁପାରିସକୁ ଗ୍ରହଣ କରିଛନ୍ତି ।
ଏହି ନିଷ୍ପତ୍ତି ଫଳରେ ଭାରତରେ ବିଦେଶୀ ଟିକାର ପ୍ରବେଶ ଓ ବ୍ୟବହାର ପ୍ରକିୟା ତ୍ୱରାନ୍ୱିତ ହେବ । ଏହା ମଧ୍ୟ ବିଦେଶରୁ ବିପୁଳ ପରିମାଣର ଟିକା, ଟିକା ଉପାଦାନ ତଥା ଅନ୍ୟାନ୍ୟ ଆନୁଷଙ୍ଗିକ ସାମଗ୍ରୀ ଆମଦାନୀ ପାଇଁ ସୁଯୋଗ ଦୃଷ୍ଟି କରିବ । ଏହାଦ୍ୱାରା ଭାରତରେ ଟିକା ଉତ୍ପାଦନ କ୍ଷମତା ବଢିବ ଏବଂ ଘରୋଇ ଆବଶ୍ୟକତା ପୂରଣ ପାଇଁ ଯଥେଷ୍ଟ ଟିକା ଉପଲବ୍ଧ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନଭରେହ ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ନଭରେହ ଉପଲକ୍ଷେ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ୍ ଜରିଆରେ ଶ୍ରୀ ମୋଦୀ କହିଛନ୍ତି-
“ସମସ୍ତଙ୍କୁ ନଭରେହର ଶୁଭେଚ୍ଛା! ନଭରେହର ସ୍ଵତନ୍ତ୍ର ଅବସରରେ ଆପଣଙ୍କର ସମ୍ପୂର୍ଣ୍ଣ ବର୍ଷଟି ଖୁସି ଏବଂ ସଫଳତାରେ ଭରି ଯାଉ ବୋଲି ପ୍ରାର୍ଥନା କରୁଛି । ପ୍ରତ୍ୟେକ ବ୍ୟକ୍ତିଙ୍କ ଉତ୍ତମ ସ୍ୱାସ୍ଥ୍ୟ ଏବଂ କଲ୍ୟାଣ ପାଇଁ ମଧ୍ୟ ପ୍ରାର୍ଥନା କରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମୋରବି ଦୁର୍ଘଟଣା ସମ୍ପର୍କରେ ଗୁଜୁରାଟ ମୁଖ୍ୟମନ୍ତ୍ରୀଙ୍କ ସହ କଥା ହେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୋରବି ଠାରେ ହୋଇଥିବା ଦୁର୍ଘଟଣା ସମ୍ପର୍କରେ ଗୁଜୁରାଟ ମୁଖ୍ୟମନ୍ତ୍ରୀ ଶ୍ରୀ ଭୂପେନ୍ଦ୍ରଭାଇ ପଟେଲ ଓ ଅନ୍ୟ ଅଧିକାରୀମାନଙ୍କ ସହ ଆଲୋଚନା କରିଛନ୍ତି । ଉଦ୍ଧାର କାର୍ଯ୍ୟ ପାଇଁ ଶୀଘ୍ର ଟିମ ପଠାଇବାକୁ ଶ୍ରୀ ମୋଦୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ପ୍ରଧାନମନ୍ତ୍ରୀ@narendramodi ଗୁଜୁରାଟ ମୁଖ୍ୟମନ୍ତ୍ରୀ @Bhupendrapbjp ଓ ଅନ୍ୟ ଅଧିକାରୀମାନଙ୍କ ସହ ମୋରବି ଠାରେ ହୋଇଥିବା ଦୁର୍ଘଟଣା ସମ୍ପର୍କରେ ଆଲୋଚନା କରିଛନ୍ତି । ଉଦ୍ଧାର କାର୍ଯ୍ୟ ପାଇଁ ଶୀଘ୍ର ଟିମ ପଠାଇବାକୁ ସେ କହିଛନ୍ତି । ନିକଟରୁ ଓ ଲଗାତର ସ୍ଥିତି ନୀରିକ୍ଷଣ ପାଇଁ ସେ କହିବା ସହିତ ପ୍ରଭାବିତମାନଙ୍କୁ ଯଥାସମ୍ଭଭ ସହାୟତା ପ୍ରଦାନ କରାଯିବ ବୋଲି କହିଛନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଗୁରୁ ତେଗ ବାହାଦୂର ଜୀଙ୍କର ୪୦୦ ତମ ଜନ୍ମ ବାର୍ଷିକୀ  ପାଳନ ପାଇଁ ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ ଉଚ୍ଚ ସ୍ତରୀୟ କମିଟି ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଶ୍ରୀ ଗୁରୁ ତେଗ ବାହାଦୂର ଜୀଙ୍କର ୪୦୦ ତମ ଜନ୍ମ ବାର୍ଷିକୀ  ପାଳନ ପାଇଁ ଉଚ୍ଚ ସ୍ତରୀୟ କମିଟି ବୈଠକରେ ଅଧ୍ୟକ୍ଷତା କରିଛନ୍ତି । ଭିଡିଓ କନଫରେନ୍ସିଂ ମାଧ୍ୟମରେ ଏହି ବୈଠକ ଆୟୋଜନ କରାଯାଇଥିଲା ।
ଏହି ବୈଠକରେ ଅଂଶଗ୍ରହଣକାରୀ ମାନେ ଶ୍ରୀ ଗୁରୁ ତେଗ ବାହାଦୂରଜୀଙ୍କର ୪୦୦ ତମ ପ୍ରକାଶ ପର୍ବକୁ ପାଳନ କରିବା ପାଇଁ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇଛନ୍ତି । ସେମାନେ ଧାର୍ମିକ ସ୍ୱାଧୀନତା ପାଇଁ ଶ୍ରୀ ଗୁରୁ ତେଗ ବାହାଦୂରଜୀଙ୍କ ଅବଦାନ ଏବଂ ବଳିଦାନକୁ ସ୍ମରଣ କରିଥିଲେ । ଅଂଶଗ୍ରହଣକାରୀମାନେ ଏହି ଉତ୍ସବ ପାଳନ ପାଇଁ ମତାମତ ଓ ପରାମର୍ଶମାନ ଦେଇଥିଲେ ଏବଂ ତାଙ୍କ ଜୀବନର ବିଭିନ୍ନ ଦିଗ ଉପରେ ଆଲୋକପାତ କରିବା ଗୁରୁତ୍ୱପୂର୍ଣ୍ଣ ବୋଲି ଉଲ୍ଲେଖ କରିଥିଲେ । କେନ୍ଦ୍ର ଗୃହମନ୍ତ୍ରୀ କହିଛନ୍ତି ଯେ ଶ୍ରୀ ଗୁରୁ ତେଗ ବାହାଦୂରଜୀଙ୍କର ବାର୍ତ୍ତା ଯେଭଳି ସମସ୍ତଙ୍କ ନିକଟରେ ପହଞ୍ଚିବ ସେଥିପାଇଁ ସାମୂହିକ ଉଦ୍ୟମ କରାଯିବା ଉଚିତ । ସ୍ମୃତି ଚାରଣ ପାଇଁ ବର୍ତ୍ତମାନ ପର୍ଯ୍ୟନ୍ତ ଦିଆଯାଇଥିବା ପରାମର୍ଶଗୁଡ଼ିକ ଉପରେ ସଂସ୍କୃତି ସଚିବ ଏକ ଉପସ୍ଥାପନା କରିଥିଲେ ।
ବୈଠକକୁ ସମ୍ବୋଧିତ କରି ପ୍ରଧାନମନ୍ତ୍ରୀ ସେମାନଙ୍କ ପରାମର୍ଶ ପାଇଁ ଅଂଶଗ୍ରହଣକାରୀମାନଙ୍କୁ ଧନ୍ୟବାଦ ଜଣାଇଛନ୍ତି । ସେ କହିଛନ୍ତି ଯେ ଶ୍ରୀ ଗୁରୁ ତେଗ ବାହାଦୂରଜୀଙ୍କର ୪୦୦ତମ ପ୍ରକାଶ ଉତ୍ସବ ଏକ ଆଧ୍ୟାତ୍ମିକ ଅଧିକାର ତଥା ଜାତୀୟ କର୍ତ୍ତବ୍ୟ । ଶ୍ରୀ ଗୁରୁ ତେଗ ବାହାଦୂରଜୀଙ୍କ ଜୀବନରୁ ପାଇଥିବା ଶିକ୍ଷାକୁ ସେ ଅନ୍ୟମାନଙ୍କ ସହିତ ବାଣ୍ଟିଥିଲେ ଏବଂ କହିଥିଲେ ଯେ ଆମେ ସମସ୍ତେ ତାଙ୍କଠାରୁ ପ୍ରେରଣା ପାଇଛୁ । ଯୁବ ପୀଢିଙ୍କୁ ଏହି ଶିକ୍ଷାଗୁଡ଼ିକୁ ବୁଝି ଏହାର ଗୁରୁତ୍ୱପୂର୍ଣ୍ଣ ଦିଗ ଉପରେ ଆଲୋକପାତ କରିବା ସହିତ ଡିଜିଟାଲ୍ ମାଧ୍ୟମ ଜରିଆରେ ବିଶ୍ୱର କୋଣ ଅନୁକୋଣରେ ଥିବା ଯୁବପୀଢିଙ୍କ ନିକଟରେ ବାର୍ତ୍ତା ପହଞ୍ଚାଇବା ଉଚିତ ବୋଲି ସେ ଦର୍ଶାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ ଶିଖ ଗୁରୁ ପରମ୍ପରା ନିଜେ ଏକ ସମ୍ପୂର୍ଣ୍ଣ ଜୀବନ ଦର୍ଶନ ଅଟେ । ଏହା ହେଉଛି ସରକାରଙ୍କ ସୌଭାଗ୍ୟ ଯେ ଶ୍ରୀ ଗୁରୁ ନାନକ ଦେବଜୀଙ୍କର ୫୫୦ତମ ପ୍ରକାଶ ପୁରବ, ଶ୍ରୀ ଗୁରୁ ତେଗ ବାହାଦୂରଜୀଙ୍କର ୪୦୦ତମ ପ୍ରକାଶ ପୁରବ ଏବଂ ଶ୍ରୀ ଗୁରୁ ଗୋବିନ୍ଦ ସିଂହ ଜୀଙ୍କର ୩୫୦ତମ ପ୍ରକାଶ ପୁରବ ଉତ୍ସବ ପାଳନ କରିବାର ସୁଯୋଗ ପାଇଛନ୍ତି ।
ଏହି ବୈଠକରେ ବିସ୍ତୃତ ଆଲୋଚନା କରି ପ୍ରଧାନମନ୍ତ୍ରୀ କହିଛନ୍ତି ଯେ ଶ୍ରୀ ଗୁରୁ ତେଗ ବାହାଦୂରଜୀଙ୍କର ୪୦୦ ତମ ପ୍ରକାଶ ପୁରବକୁ ସ୍ମରଣୀୟ କରିବା ପାଇଁ ଅଧିକରୁ ଅଧିକ ଲୋକଙ୍କୁ ଯୋଡିବା ପାଇଁ ବର୍ଷସାରା ବିଭିନ୍ନ କାର୍ଯ୍ୟକ୍ରମମାନ ଆୟୋଜନ କରାଯିବ । ସେ କହିଛନ୍ତି ଯେ କାର୍ଯ୍ୟକାରୀ ସଂଗଠନ ଏପରି ହେବା ଉଚିତ ଯେ କେବଳ ଶ୍ରୀ ଗୁରୁ ତେଗ ବାହାଦୂରଜୀଙ୍କର ଜୀବନ ଏବଂ ଶିକ୍ଷା ନୁହେଁ, ବରଂ ସମଗ୍ର ଗୁରୁ ପରମ୍ପରା ବିଶ୍ୱବ୍ୟାପି ପ୍ରସାରିତ ହେବ । ଶିଖ ସମ୍ପ୍ରଦାୟ ଏବଂ ଗୁରୁଦ୍ୱାର ଦ୍ୱାରା ସମଗ୍ର ବିଶ୍ୱରେ କରାଯାଇଥିବା ସାମାଜିକ ସେବାକୁ ପ୍ରଶଂସା କରି ପ୍ରଧାନମନ୍ତ୍ରୀ କହିଛନ୍ତି ଯେ ଶିଖ ପରମ୍ପରାର ଏହି ଦିଗ ଉପରେ ଉପଯୁକ୍ତ ଅନୁସନ୍ଧାନ ଏବଂ ଡକ୍ୟୁମେଣ୍ଟେସନ୍ କରାଯିବା ଉଚିତ ।
ଏହି ବୈଠକରେ ଅନ୍ୟମାନଙ୍କ ମଧ୍ୟରେ ପୂର୍ବତନ ପ୍ରଧାନମନ୍ତ୍ରୀ ଡକ୍ଟର ମନମୋହନ ସିଂହ; କେନ୍ଦ୍ର ଗୃହମନ୍ତ୍ରୀ ଶ୍ରୀ ଅମିତ ଶାହ; ଲୋକସଭା ବାଚସ୍ପତି ଶ୍ରୀ ଓମ ବିର୍ଲା; ରାଜ୍ୟସଭା ଉପାଧ୍ୟକ୍ଷ ଶ୍ରୀ ହରିବଂଶ; ରାଜ୍ୟସଭାର ବିରୋଧୀ ଦଳର ନେତା, ଶ୍ରୀ ମଲ୍ଲିକାର୍ଜୁନ ଖାଡ୍ଗେ; ହରିୟାଣା ମୁଖ୍ୟମନ୍ତ୍ରୀ ଶ୍ରୀ ମନୋହର ଲାଲ; ପଞ୍ଜାବ ମୁଖ୍ୟମନ୍ତ୍ରୀ କ୍ୟାପଟେନ ଅମରିନ୍ଦର ସିଂହ; ରାଜସ୍ଥାନ ମୁଖ୍ୟମନ୍ତ୍ରୀ ଶ୍ରୀ ଅଶୋକ ଗେହଲୋଟ୍; ଅମୃତସର ସ୍ଥିତ ଶିରୋମଣି ଗୁରୁଦ୍ୱାର ପ୍ରବନ୍ଧକ କମିଟିର ସଭାପତି ବିବି ଜାଗିର କୌର; ସାଂସଦ ଶ୍ରୀ ସୁଖବୀର ସିଂହ ବାଦଲ ଏବଂ ଶ୍ରୀ ସୁଖଦେବ ସିଂହ ଧିଣ୍ଡସା; ପୂର୍ବତନ ସାଂସଦ ଶ୍ରୀ ତାରଲୋଚନ ସିଂହ; ଅମୁଲର ପରିଚାଳନା ନିର୍ଦ୍ଦେଶକ ଶ୍ରୀ ଆର ଏସ୍ ସୋଧି; ବିଶିଷ୍ଟ ବିଦ୍ୱାନ ଶ୍ରୀ ଅମରଜିତ ସିଂ ଗ୍ରିୱାଲ ପ୍ରମୁଖ ଯୋଗ ଦେଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ନିଜ ପୁସ୍ତକ “ଆକ୍ସିଲରେଟିଂ ଇଣ୍ଡିଆ: ୭ ଇୟର୍ସ ଅଫ ମୋଦି ଗଭର୍ଣ୍ଣମେଣ୍ଟ” ପ୍ରଦାନ କଲେ କେଜେ ଆଲଫୋନ୍ସ
ପୂର୍ବତନ କେନ୍ଦ୍ରମନ୍ତ୍ରୀ ଶ୍ରୀ କେଜେ ଆଲଫୋନ୍ସ ନିଜ ପୁସ୍ତକ ‘ଆକ୍ସିଲରେଟିଂ ଇଣ୍ଡିଆ: ୭ ଇୟର୍ସ ଅଫ ମୋଦି ଗଭର୍ଣ୍ଣମେଣ୍ଟ’ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ପ୍ରଦାନ କରିଛନ୍ତି । ନିଜ ପୁସ୍ତକ ‘ଆକ୍ସିଲରେଟିଂ ଇଣ୍ଡିଆ’ରେ ଭାରତର ସୁଧାର ଯାତ୍ରାର ବିଭିନ୍ନ ଦିଗକୁ ଏକାଠି କରିବାକୁ ସେ ଉଲ୍ଲେଖନୀୟ ଉଦ୍ୟମ କରିଛନ୍ତି ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ମୋର ଶ୍ରଦ୍ଧେୟ ସହଯୋଗୀ, ଶ୍ରୀ@ଆଲଫୋନ୍ସଟୁରିଜିମ୍ ନିଜ ପୁସ୍ତକ ‘ଆକ୍ସିଲରେଟିଂ ଇଣ୍ଡିଆ’ରେ ଭାରତର ସୁଧାର ଯାତ୍ରାର ବିଭିନ୍ନ ଦିଗକୁ ଏକାଠି କରିବାକୁ ଉଲ୍ଲେଖନୀୟ ଉଦ୍ୟମ କରିଛନ୍ତି । ପୁସ୍ତକଟିର ଏକ ନକଲ ପାଇ ବେଶ ଖୁସି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବରିଷ୍ଠ ସାମ୍ବାଦିକ ଶେଷ ନାରାୟଣ ସିଂଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ବରିଷ୍ଠ ସାମ୍ବାଦିକ ଶ୍ରୀ ଶେଷ ନାରାୟଣ ସିଂଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ସାମ୍ବାଦିକତା ଜଗତରେ ତାଙ୍କର ଉଲ୍ଲେଖନୀୟ ଅବଦାନ ପାଇଁ ତାଙ୍କୁ ସର୍ବଦା ସ୍ମରଣ କରାଯିବ ବୋଲି ପ୍ରଧାନମନ୍ତ୍ରୀ କହିଛନ୍ତି । ତାଙ୍କ ପରିବାର ପ୍ରତି ଶ୍ରୀ ମୋଦୀ ସମବେଦନା ଜଣାଇଛନ୍ତି ।
କ୍ୟାବିନେଟ
ସ୍ପେକ୍ଟ୍ରମ ନିଲାମକୁ କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ସ୍ପେକ୍ଟ୍ରମ  ନିଲାମ ସଂକ୍ରାନ୍ତ ଟେଲି ଯୋଗାଯୋଗ ବିଭାଗର ଏକ ପ୍ରସ୍ତାବ ଅନୁମୋଦନ ଲାଭ କରିଛି । ଏହି ସ୍ପେକ୍ଟ୍ରମ ସଫଳ ବିଡରଙ୍କୁ ବ୍ୟାବସାୟିକ ଭିତ୍ତିରେ ମୋବାଇଲ ସେବା ପ୍ରଦାନ ପାଇଁ ଦିଆଯିବ ।
700 ମେଗାହର୍ଜ, 800 ମେଗାହର୍ଜ, 900 ମେଗାହର୍ଜ, 1800 ମେଗାହର୍ଜ, 2100 ମେଗାହର୍ଜ, 2300 ମେଗାହର୍ଜ ଏବଂ 2500 ମେଗାହର୍ଜ ଫ୍ରିକ୍ୱେନ୍ସି ବ୍ୟାଣ୍ଡ ପାଇଁ ଏହି ସ୍ପେକ୍ଟ୍ରମ ନିଲାମ ହେବ । କୋଡିଏ ବର୍ଷ ପାଇଁ ଏହି ସ୍ପେକ୍ଟ୍ରମ ନିଲାମରେ ଦିଆଯିବ । ଏହି 7ଟି ମେଗାହର୍ଜ ଫ୍ରିକ୍ୱେନ୍ସି ବ୍ୟାଣ୍ଡ ପାଇଁ ଯେଉଁ ସ୍ପେକ୍ଟ୍ରମ ନିଲାମରେ ଦିଆଯିବ ତାର ମୋଟ କ୍ଷମତା 2251.25 ମେଗାହର୍ଜ । ଏହି 7ଟି ତରଙ୍ଗ ପାଇଁ ସରକାର ମୋଟ ମୂଳ ମୂଲ୍ୟାୟନ 3,92,332.70 କୋଟି ଟଙ୍କା ଧାର୍ଯ୍ୟ କରିଛନ୍ତି ।
ନିଲାମ ମାଧ୍ୟମରେ ସ୍ପେକ୍ଟ୍ରମ ବ୍ୟବହାର କରିବା ପାଇଁ ଅଧିକାର ପାଇବା ପରେ ସଂପୃକ୍ତ ଟେଲି ସେବା ପ୍ରଦାନକାରୀ ନିଜର ନେଟୱାର୍କ କ୍ଷମତା ବୃଦ୍ଧି କରିବାକୁ ସକ୍ଷମ ହେବେ । ସେହିଭଳି ଏହି କ୍ଷେତ୍ରରେ ନୂଆକରି ପ୍ରବେଶ କରୁଥିବା ସେବା ପ୍ରଦାନକାରୀ ନିଜର ସେବା ଯୋଗାଣ ଆରମ୍ଭ କରିପାରିବେ ।
ବିଡରଙ୍କୁ ନିର୍ଦ୍ଦିଷ୍ଟ କେତେକ ସର୍ତ୍ତ ଓ ମାନ ପୂରଣ କରିବାକୁ ପଡିବ । ସେଥିମଧ୍ୟରେ ବିଡରଙ୍କୁ ନିଜର ବିଡ୍ ପାଇଁ ବ୍ଳକ ର ଆକାର, ସ୍ପେକ୍ଟ୍ରମ କ୍ୟାପ୍ ବା ସର୍ବାଧିକ କେତେ ପରିମାଣର ସ୍ପେକ୍ଟ୍ରମ ଜଣେ ବିଡର ନିଲାମ ପ୍ରକ୍ରିୟା ପରେ ରଖିପାରିବେ, ଦେୟ ପ୍ରଦାନ ସର୍ତ୍ତାବଳୀ ଓ ସେବା ଯୋଗାଣର ଅଙ୍ଗୀକାର ଆଦି ତଥ୍ୟ ଦାଖଲ କରିବାକୁ ପଡିବ ।
ସଫଳ ବିଡର ଏକାଥରକେ ଡାକିଥିବା ନିଲାମର ସମୁଦାୟ ଅର୍ଥ ଦାଖଲ କରିପାରିବେ କିମ୍ବା ଆଂଶିକ ଦେୟ ପ୍ରଦାନ ପାଇଁ ବିକଳ୍ପ ସୁଯୋଗ ନେଇପାରିବେ । 700, 800 ଓ 900 ମେଗାହର୍ଜ ବ୍ୟାଣ୍ଡ ପାଇଁ ଡାକିଥିବା ନିଲାମ ମୂଲ୍ୟର 25 ଶତାଂଶ ପ୍ରାରମ୍ଭିକ ଅବସ୍ଥାରେ ବିକଳ୍ପଭାବେ ଦେବାର ବ୍ୟବସ୍ଥା ରହିଛି । ସେହିଭଳି 1800, 2100, 2300 ଓ 2500 ମେଗାହର୍ଜ ବ୍ୟାଣ୍ଡର ସ୍ପେକ୍ଟ୍ରମ କ୍ଷେତ୍ରରେ ବିଡରଙ୍କୁ ଡାକିଥିବା ନିଲାମ ଅର୍ଥର 50 ଶତାଂଶ ପ୍ରଥମ ଅବସ୍ଥାରେ ଦେବାକୁ ପଡିବ । ଅବଶିଷ୍ଟ ଅର୍ଥ ନିଲାମଧାରୀ 16ଟି ସମାନ ବାର୍ଷିକ କିସ୍ତିରେ ଦୁଇବର୍ଷର ସ୍ଥଗନାଦେଶ ପରେ ଦାଖଲ କରିପାରିବେ ।
ଡାକିଥିବା ନିଲାମ ଅର୍ଥ ସହିତ ସଫଳ ବିଡରଙ୍କୁ ଆଜଷ୍ଟେଡ ଗ୍ରସ ରେଭିନ୍ୟୁ ବା ଏଜିଆରର 3 ଶତାଂଶ ଅର୍ଥ ଦେବାକୁ ପଡିବ । ଏଥିରେ ସ୍ପେକ୍ଟ୍ରମ ବ୍ୟବହାର ଦେୟ ନିମନ୍ତେ ୱେୟାରଲାଇନ ସେବା ଫି ଅନ୍ତର୍ଭୁକ୍ତ ନୁହେଁ ।
ସ୍ପେକ୍ଟ୍ରମ ନିଲାମ ଏକ ସ୍ୱଚ୍ଛ ଏବଂ ପାରଦର୍ଶୀ ପ୍ରକ୍ରିୟା । ଏଥିରେ ସମସ୍ତ ସର୍ତ୍ତ ପୂରଣ କରୁଥିବା ଯୋଗ୍ୟ ବିଡରଙ୍କୁ ସୁଯୋଗ ଦିଆଯାଇଥାଏ । ଯିଏ ସର୍ବାଧିକ ନିଲାମ ଡାକେ ତାହାକୁ ନିଲାମ ମିଳିଥାଏ । ଟେଲିଫୋନ ଉପଭୋକ୍ତାମାନଙ୍କୁ ଉତ୍ତମମାନର ସେବା ଯୋଗାଇଦେବା ଉଦେ୍ଦଶ୍ୟରେ ଏହା କରାଯାଉଛି । ଏବେ ଦେଶରେ ପର୍ଯ୍ୟାପ୍ତ ପରିମାଣର ସ୍ପେକ୍ଟ୍ରମ ଉପଲବ୍ଧ ଅଛି ।
ଏବେ ଭାରତର ଟେଲିଫୋନ କ୍ଷେତ୍ର ଏକ ଗୁରୁତ୍ୱପୂର୍ଣ୍ଣ ଭିତ୍ତିଭୂମି ଯୋଗାଣକାରୀ ବ୍ୟବସ୍ଥାରେ ପରିଣତ ହୋଇଛି । ଆର୍ଥିକ ଅଭିବୃଦ୍ଧି ସହିତ ଏହାର ଦୃଢ ସଂପର୍କ ଅଛି । ଏହାଦ୍ୱାରା ଦେଶରେ ପ୍ରତ୍ୟକ୍ଷ ଓ ପରୋକ୍ଷଭାବେ ଅଧିକ ନିଯୁକ୍ତି ସୁବିଧା ସୃଷ୍ଟି ହୋଇପାରିବ ଏବଂ ଏହା ଡିଜିଟାଲ ଇଣ୍ଡିଆ କାର୍ଯ୍ୟକ୍ରମକୁ ସଂପ୍ରସାରିତ କରିବ । ସେ ଦୃଷ୍ଟିରୁ ଏଭଳି ନିଲାମର ଆବଶ୍ୟକତା ରହିଛି । ତେଣୁ କେନ୍ଦ୍ର ସରକାରଙ୍କର ଉପରୋକ୍ତ ନିଷ୍ପତ୍ତିର ଅନୁକୂଳ ପ୍ରଭାବ ବିଭିନ୍ନ କ୍ଷେତ୍ରରେ ପଡିବ ବୋଲି ଆଶା କରାଯାଏ ।
ରାଷ୍ଟ୍ରପତିଙ୍କ ସଚିବାଳୟ
ଚାରୋଟି ଦେଶରେ ରାଷ୍ଟ୍ରଦୂତଙ୍କ ଭିଡିଓ କନ୍ଫରେନ୍ସିଂ ଜରିଆରେ ରାଷ୍ଟ୍ରପତିଙ୍କୁ ପରିଚୟପତ୍ର ପ୍ରଦାନ
ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦ ଚାରୋଟି ଦେଶର ରାଷ୍ଟ୍ରଦୂତ/ଉଚ୍ଚାୟୁକ୍ତଙ୍କ ପରିଚୟ ପତ୍ର ଗ୍ରହଣ କରିଛନ୍ତି । ଆଜି ଏକ ଭର୍ଚୁଆଲ ସମାରୋହରେ ପରିଚୟପତ୍ର ଗ୍ରହଣ କରିଥିବା ଦେଶଗୁଡିକ ହେଲେ ଫିଜି ସାଧାରଣତନ୍ତ୍ର, ଡୋମିନିକା ଓ ଇସଲାମିକ ସାଧାରଣତନ୍ତ୍ର ଆଫାଗାନୀସ୍ତାନ ଓ ଗାୟନା ସଂଯୁକ୍ତ ସାଧାରଣତନ୍ତ୍ର । ଯେଉଁମାନେ ସେମାନଙ୍କ ପରିଚୟପତ୍ର ପ୍ରଦାନ କରିଛନ୍ତି ସେମାନେ ହେଲେ
୧. ଫିଜି ସାଧାରଣତନ୍ତ୍ରର ଉଚ୍ଚାୟୁକ୍ତ ମହାମହିମ କମଳେଶ ଶଶୀ ପ୍ରକାଶ ।
୨. ଡୋମିନିକା ସାଧାରଣତନ୍ତ୍ର ରାଷ୍ଟ୍ରଦୂତ ମହାମହିମ ଡାଭିଡ୍ ଇମାନୁଏଲ ପୁଇଗ ।
୩. ଆଫଗାନୀସ୍ତାନ ଇସ୍ଲାମିକ ସାଧାରଣତନ୍ତ୍ର ରାଷ୍ଟ୍ରଦୂତ ଶ୍ରୀ ଫରିଦ୍ ମାମୁନଡାଜୀ
୪. ସଂଯୁକ୍ତ ସାଧାରଣ ଗାୟନା ଉଚ୍ଚାୟୁକ୍ତ ମହାମହିମ ଚରଣଦାସ ପ୍ରସାଉଦ୍
ଏହି ଅବସରରେ ରାଷ୍ଟ୍ରପତି ରାଷ୍ଟ୍ରଦୂତମାନଙ୍କୁ ସେମାନଙ୍କ ନିଯୁକ୍ତି ନେଇ ଶୁଭେଚ୍ଛା ଜଣାଇଛନ୍ତି । ସେ କହିଛନ୍ତି ଯେ, ଭାରତର ଏହି ଚାରୋଟି ଦେଶ ସହ ସୌହାର୍ଦ୍ଧ୍ୟପୂର୍ଣ୍ଣ ସମ୍ପର୍କ ରହିଛି ଓ ଆମ ଦେଶ ଏହି ଦେଶଗୁଡିକର ଶାନ୍ତି ଓ ସମୃଦ୍ଧି ସର୍ବଦା କାମନା କରିଥାଏ । ୨୦୨୧-୨୨ ପାଇଁ ଜାତିସଂଘ ନିରାପତା ପରିଷଦ ନିମନ୍ତେ ଭାରତ ଅସ୍ଥାୟୀ ସଦସ୍ୟତା ପାଇଁ ଏହି ଦେଶର ସରକାରମାନଙ୍କ ସମର୍ଥନ ପାଇଁ ମଧ୍ୟ ସେ ଧନ୍ୟବାଦ ଜଣାଇଛନ୍ତି ।
ରାଷ୍ଟ୍ରପତି କୋବିନ୍ଦ ଉଲ୍ଲେଖ କରିଛନ୍ତି ଯେ କୋଭିଡ-୧୯ର ମୁକାବିଲା ପାଇଁ ହୋଇଥିବା ବୈଶ୍ୱିକ ପ୍ରୟାସରେ ଭାରତ ଅଗ୍ରଣୀ ଭୂମିକା ଗ୍ରହଣ କରିବା ସହ ସମସ୍ତଙ୍କ ଉତ୍ତମ ସ୍ୱାସ୍ଥ୍ୟ ଓ ଆର୍ଥିକ କଲ୍ୟାଣ ପାଇଁ ଚେଷ୍ଟିତ । ଭାରତ ସରକାରଙ୍କ ମୈତ୍ରୀ ଟୀକା ଅଭିଯାନ ଅଧୀନରେ କମ୍ ବ୍ୟୟସାପେକ୍ଷ ଟୀକା ପ୍ରସ୍ତୁତ କରି ଅନେକ ଦେଶରେ ଉପଲବ୍ଧ କରାଇବା ସହ ବିଶ୍ୱର ଫାର୍ମାସୀ ଖ୍ୟାତି ଅର୍ଜନ କରିଛି ।
ରାଷ୍ଟ୍ରଦୂତ/ଉଚ୍ଚାୟୁକ୍ତ ଗଣ ମନ୍ତବ୍ୟରେ ସେମାନଙ୍କ ଦେଶ ସହ ଭାରତର ସୁସମ୍ପର୍କ ଉପରେ ଆଲୋକପାତ କରିବା ସହ ସେମାନଙ୍କ ଦେଶର ନେତୃତ୍ୱ ଏହାକୁ ବଳବତ୍ତର ରଖିବା ଦିଗରେ ଅଙ୍ଗୀକାରବଦ୍ଧ ବୋଲି ପ୍ରକାଶ କରିଥିଲେ । ରାଷ୍ଟ୍ରଦୂତ / ଉଚ୍ଚାୟୁକ୍ତଗଣ ସେମାନଙ୍କ ଦେଶର ବିକାଶରେ ନିରବଚ୍ଛିନ୍ନ ସହାୟତା ପ୍ରଦାନ ନେଇ ଭାରତ ସରକାରଙ୍କୁ ଧନ୍ୟବାଦ ଜଣାଇଥିଲେ ।
ସେମାନଙ୍କ ଦେଶକୁ ବନ୍ଧୁତ୍ୱ ଓ ମାନବିକତାର ନିଦର୍ଶନ ସ୍ୱରୂପ କୋଭିଡ-୧୯ ଟୀକା ଯୋଗାଇ ଥିବାରୁ ସେମାନେ ଭାରତକୁ କୃତଜ୍ଞତା ଜଣାଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆୟୁଷ୍ମାନ ଭାରତ ଯୋଜନା ଉପରେ ନାଗରିକଙ୍କ ପ୍ରତିକ୍ରିୟାକୁ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆୟୁଷ୍ମାନ ଭାରତ ଯୋଜନାରେ ଭାରତର ସମସ୍ତ ନାଗରିକଙ୍କୁ ୫ ଲକ୍ଷ ଟଙ୍କା ସ୍ୱାସ୍ଥ୍ୟ ବୀମାରେ ସାମିଲ ସଂକ୍ରାନ୍ତରେ ନାଗରିକମାନଙ୍କ ମତାମତକୁ ସେୟାର କରିଛନ୍ତି । ଏହି ଯୋଜନାର ଲାଭ ସମଗ୍ର ଭାରତରେ ମିଳିପାରିବ ବୋଲି ପ୍ରଧାନମନ୍ତ୍ରୀ ମନ୍ତବ୍ୟ ଦେଇଛନ୍ତି ।
ଜଣେ ନାଗରିକଙ୍କ ଟୁଇଟ୍କୁ ଉଦ୍ଧୃତ କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଏହା ସମ୍ପୂର୍ଣ୍ଣ ଅଟେ । ଗୁରୁତ୍ୱପୂର୍ଣ୍ଣ ଯେ ସମଗ୍ର ଭାରତରେ ଏହି ଯୋଜନାର ଲାଭ ସମାନ ଭାବରେ ମିଳିପାରିବ ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
60 ଦିନ ପରେ ଭାରତର ସକ୍ରିୟ କରୋନା ମାମଲା 12 ଲକ୍ଷ  ତଳକୁ ଖସିଲା
ଗତ 24 ଘଣ୍ଟା ମଧ୍ୟରେ ସକ୍ରିୟ କରୋନା ମାମଲାରେ 63,463 ସଂଖ୍ୟା ହ୍ରାସ
ଭାରତରେ କ୍ରମାଗତ ତୃତୀୟ ଦିନ ମଧ୍ୟରେ ନୂଆ କରୋନା ମାମଲା 1 ଲକ୍ଷ ତଳେ ରହିଛି
ଗତ 24 ଘଣ୍ଟା ମଧ୍ୟରେ 94,052 ସଂଖ୍ୟକ ନୂଆ କରୋନା ମାମଲା ଆସିଛି
ସେହିଭଳି ଗତ 24 ଘଣ୍ଟା ମଧ୍ୟରେ 1,51,367 ସଂଖ୍ୟକ କରୋନା ରୋଗୀ ସୁସ୍ଥ ହୋଇଛନ୍ତି
କ୍ରମାଗତ ଭାବେ ବିଗତ 28 ଦିନ ମଧ୍ୟରେ ଦୈନିକ ନୂତନ ସଂକ୍ରମଣ ସଂଖ୍ୟା ଠାରୁ ଦୈନିକ ସୁସ୍ଥ ହେଉଥିବା ରୋଗୀଙ୍କ ସଂଖ୍ୟା ଅଧିକ ରହି ଆସୁଛି ।
ଦେଶରେ ଏ ପର୍ଯ୍ୟନ୍ତ ମୋଟ 2,76,55,493 ଜଣ ସୁସ୍ଥ ହୋଇଛନ୍ତି
ସୁସ୍ଥତା ହାର 94.77 ପ୍ରତିଶତକୁ ବୃଦ୍ଧି ପାଇଛି
ସାପ୍ତାହିକ ପଜିଟିଭିଟି ହାର 5.43 ପ୍ରତିଶତ ରହିଛି
ଦୈନିକ ପଜିଟିଭିଟି ହାର 4.69 ପ୍ରତିଶତ, ଯାହାକି କ୍ରମାଗତ ଭାବେ 17 ଦିନ ଧରି ଏହା 10 ପ୍ରତିଶତ ତଳେ ରହିଛି
ପରୀକ୍ଷଣ କ୍ଷମତା ବୃଦ୍ଧି କରାଯାଇଛି – ବର୍ତ୍ତମାନ ସୁଦ୍ଧା ମୋଟ 37.21 କୋଟି ପରୀକ୍ଷା କରାଯାଇଛି
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ଏ ପର୍ଯ୍ୟନ୍ତ ମୋଟ 24 କୋଟି ରୁ ଅଧିକ ଡୋଜ ଟିକା ଦିଆଯାଇଛି
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ
ଦେଶବ୍ୟାପୀ ଟିକାକରଣ ଅଭିଯାନ ଅନ୍ତର୍ଗତ ବର୍ତ୍ତମାନ ପର୍ଯ୍ୟନ୍ତ ୬୮.୭୫ କୋଟି ଟିକା ଦିଆଯାଇସାରିଛି ।
ଗତ ୨୪ଘଣ୍ଟା ମଧ୍ୟରେ ଭାରତରେ ୩୮,୯୪୮ ନୂଆ ସଂକ୍ରମିତ ରୋଗୀ ଚିହ୍ନଟ ହୋଇଛନ୍ତି ।
ସକ୍ରିୟ ମାମଲା ସର୍ବମୋଟ ମାମଲାର ୧. ୨୩ପ୍ରତିଶତ ଅଟେ ।
ଭାରତରେ ବର୍ତ୍ତମାନ ୪,୦୪, ୮୭୪ ସକ୍ରିୟ ମାମଲା ରହିଛି ।
ବର୍ତ୍ତମାନ ଆରୋଗ୍ୟ ହାର ୯୭.୪୪ ପ୍ରତିଶତ ଅଟେ ।
ଗତ ୨୪ଘଣ୍ଟା ମଧ୍ୟରେ ୪୩,୯୦୩ ରୋଗୀ ସୁସ୍ଥ ହୋଇଛନ୍ତି । ଦେଶରେ ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୩, ୨୧, ୮୧, ୯୯୫ ରୋଗୀ ସୁସ୍ଥ ହୋଇଛନ୍ତି ।
ସାପ୍ତାହିକ ପଜିଟିଭିଟି ହାର ବର୍ତ୍ତମାନ ୨.୫୮ ପ୍ରତିଶତ ଅଟେ, ଯାହା ଗତ ୭୩ ଦିନରେ ୩ ପ୍ରତିଶତରୁ କମ୍ ରହିଛି ।
ଦୈନିକ ସଂକ୍ରମଣ ହାର ୨.୭୬ ପ୍ରତିଶତ ଅଟେ, ଯାହା ଗତ ୭ଦିନରେ ୩ ପ୍ରତିଶତରୁ କମ୍ ।
ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୫୩.୧୪କୋଟି ପରୀକ୍ଷଣ କରାଯାଇସାରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମାର୍ଚ୍ଚ ୧୮ ତାରିଖରେ ଗ୍ଲୋବାଲ୍ ମିଲେଟସ୍  ସମ୍ମିଳନୀକୁ ଉଦଘାଟନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୮ ମାର୍ଚ୍ଚ ୨୦୨୩ ପୂର୍ବାହ୍ନ ୧୧ ଟା ସମୟରେ ସୁବ୍ରମଣ୍ୟମ ହଲ୍, ଆଇଏଆରଆଇ କ୍ୟାମ୍ପସ, ଏନଏଏସ୍ସି କମ୍ପ୍ଲେକ୍ସ, ପୁସା ନୂଆଦିଲ୍ଲୀ ଠାରେ ଗ୍ଲୋବାଲ ମିଲେଟସ  ସମ୍ମିଳନୀକୁ ଉଦଘାଟନ କରିବେ । ଏହି ଅବସରରେ ପ୍ରଧାନମନ୍ତ୍ରୀ ମଧ୍ୟ ସମାବେଶକୁ ସମ୍ବୋଧିତ କରିବେ ।
ଭାରତର ପ୍ରସ୍ତାବକୁ ଆଧାର କରି ୨୦୨୩ ବର୍ଷକୁ ମିଳିତ ଜାତିସଂଘ ମହାସଭା  ଦ୍ୱାରା ଅନ୍ତର୍ଜାତୀୟ ମିଲେଟ ବର୍ଷ  ଭାବରେ ଘୋଷଣା କରାଯାଇଥିଲା । ଆଇୱାଇଏମ୍ ୨୦୨୩ ର ସମାରୋହକୁ ଏକ ‘ଜନ ଆନ୍ଦୋଳନ'ରେ ପରିଣତ କରିବା ଏବଂ ଭାରତକୁ ‘ମିଲେଟର ଗ୍ଲୋବାଲ୍ ହବ୍' ବା ଜାଗତିକ କେନ୍ଦ୍ର ଭାବରେ ପରିଣତ କରିବା ପାଇଁ ପ୍ରଧାନମନ୍ତ୍ରୀଙ୍କ ସଂକଳ୍ପ ଅନୁଯାୟୀ, ସମସ୍ତ କେନ୍ଦ୍ର ସରକାରୀ ମନ୍ତ୍ରଣାଳୟ / ବିଭାଗ, ରାଜ୍ୟ / କେନ୍ଦ୍ରଶାସିତ ଅଞ୍ଚଳ, କୃଷକ, ଷ୍ଟାର୍ଟ ଅପ୍, ରପ୍ତାନିକାରୀ, ଖୁଚୁରା ବ୍ୟବସାୟୀ ଏବଂ ଅନ୍ୟାନ୍ୟ ହିତାଧିକାରୀ ମାନଙ୍କୁ ଚାଷୀ, ଉପଭୋକ୍ତା ଏବଂ ଜଳବାୟୁ ପାଇଁ ମିଲେଟ ର ଲାଭ ବିଷୟରେ ସଚେତନତା ଏବଂ ପ୍ରୋତ୍ସାହନର ପ୍ରସାର ପାଇଁ ନିୟୋଜିତ ଅଛନ୍ତି । ଭାରତରେ ଗ୍ଲୋବାଲ୍ ମିଲେଟ୍ସ  ସଂଗଠନର ସମ୍ମିଳନୀ ଏହି ପ୍ରସଙ୍ଗରେ ଏକ ଗୁରୁତ୍ୱପୂର୍ଣ୍ଣ କାର୍ଯ୍ୟକ୍ରମ ।
ଦୁଇ ଦିନିଆ ବିଶ୍ୱସ୍ତରୀୟ ସମ୍ମିଳନୀରେ ଉତ୍ପାଦକ, ଗ୍ରାହକ ଏବଂ ଅନ୍ୟାନ୍ୟ ହିତାଧିକାରୀଙ୍କ ମଧ୍ୟରେ ମିଲେଟର ପ୍ରୋତ୍ସାହନ ଏବଂ ସଚେତନତା ଭଳି ମିଲେଟ  ସହ ଜଡିତ ସମସ୍ତ ଗୁରୁତ୍ୱପୂର୍ଣ୍ଣ ପ୍ରସଙ୍ଗରେ ଅଧିବେଶନ ହେବ ।ଏଥିରେ ମିଲେଟଗୁଡିକର ମୂଲ୍ୟ ଶୃଙ୍ଖଳା ବିକାଶ; ମିଲେଟର ସ୍ୱାସ୍ଥ୍ୟ ଏବଂ ପୁଷ୍ଟିକର ଦିଗ; ବଜାର ସଂଯୋଗ; ଗବେଷଣା ଏବଂ ବିକାଶ ଇତ୍ୟାଦି ଦିଗ ସ୍ଥାନ ପାଇବ । ଏହି ସମ୍ମିଳନୀରେ ବିଭିନ୍ନ ଦେଶର କୃଷି ମନ୍ତ୍ରୀ, ଅନ୍ତର୍ଜାତୀୟ ବୈଜ୍ଞାନିକ, ପୁଷ୍ଟି ବିଶେଷଜ୍ଞ, ସ୍ୱାସ୍ଥ୍ୟ ବିଶେଷଜ୍ଞ, ଷ୍ଟାର୍ଟ ଅପ୍ ମୁଖ୍ୟ ଏବଂ ଅନ୍ୟାନ୍ୟ ହିତାଧିକାରୀ ଯୋଗଦେବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାନୁଆରୀ 2 ତାରିଖରେ ସମ୍ବଲପୁର ଆଇଆଇଏମର ସ୍ଥାୟୀ କ୍ୟାମ୍ପସ ଲାଗି ଭିତ୍ତିପ୍ରସ୍ଥର ସ୍ଥାପନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 2 ଜାନୁଆରୀ, 2021 ପୂର୍ବାହ୍ନ 11ଟା ସମୟରେ ଭିଡିଓ କନଫରେନ୍ସିଂ ଜରିଆରେ ଆଇଆଇଏମ ସମ୍ବଲପୁରର ସ୍ଥାୟୀ କ୍ୟାମ୍ପସ ଲାଗି ଭିତ୍ତିପ୍ରସ୍ଥର ସ୍ଥାପନ କରିବେ।
ଏହି ଅବସରରେ ଓଡ଼ିଶାର ରାଜ୍ୟପାଳ ଓ ମୁଖ୍ୟମନ୍ତ୍ରୀଙ୍କ ସମେତ କେନ୍ଦ୍ର ମନ୍ତ୍ରୀ ଶ୍ରୀ ରମେଶ ପୋଖରିୟାଲ ‘ନିଶଙ୍କ’, ଶ୍ରୀ ଧର୍ମେନ୍ଦ୍ର ପ୍ରଧାନ ଏବଂ ଶ୍ରୀ ପ୍ରତାପ ଚନ୍ଦ୍ର ଷଡ଼ଙ୍ଗୀ ଉପସ୍ଥିତ ରହିବେ। ଏହି ସମାରୋହରେ ଭର୍ଚୁଆଲ ମାଧ୍ୟମରେ 5000ରୁ ଅଧିକ ଅଂଶଗ୍ରହଣକାରୀ ସାମିଲ ହେବେ। ଏମାନଙ୍କ ମଧ୍ୟରେ ରହିଛନ୍ତି ଅଧିକାରୀ, ଶିଳ୍ପ ନେତୃବର୍ଗ, ଶିକ୍ଷାବିତ ଓ ଛାତ୍ରଛାତ୍ରୀ, ଆଇଆଇଏମ ସମ୍ବଲପୁରର ପୂର୍ବତନ ଛାତ୍ରଛାତ୍ରୀ ଓ ଶିକ୍ଷକଗଣ।
ସମ୍ବଲପୁର ଆଇଆଇଏମ ସମ୍ପର୍କରେ
ଫ୍ଲିପଡ କ୍ଲାସରୁମ ପଦ୍ଧତିକୁ କାର୍ଯ୍ୟକାରୀ କରିବାରେ ଆଇଆଇଏମ ସମ୍ବଲପୁର ହେଉଛି ପ୍ରଥମ ଆଇଆଇଏମ। ଏହି ପଦ୍ଧତିରେ ମୌଳିକ ଜ୍ଞାନ ଡିଜିଟାଲ ମାଧ୍ୟମରେ ଦିଆଯାଉଥିବା ବେଳେ ଅନୁଭୂତି ଆଧାରିତ ଶିକ୍ଷାଦାନ ଉଦ୍ୟୋଗରୁ ଲାଇଭ ପ୍ରୋଜେକ୍ଟ ଜରିଆରେ ଶ୍ରେଣୀଗୃହରେ ଦିଆଯାଇଥାଏ। ସେହିପରି ଲିଙ୍ଗ ବିବିଧତା କ୍ଷେତ୍ରରେ ଏହି ଶିକ୍ଷାନୁଷ୍ଠାନ ଅନ୍ୟ ସମସ୍ତ ଆଇଆଇଏମକୁ ପଛରେ ପକାଇ ଦେଇଛି। ଏଠାରେ 2019-21 ଏମବିଏ ବ୍ୟାଚରେ ସର୍ବାଧିକ 49% ପ୍ରତିଶତ ଛାତ୍ରୀ ଥିବା ବେଳେ 2020-22 ଏମବିଏ ବ୍ୟାଚରେ 43% ଛାତ୍ରୀ ରହିଛନ୍ତି।
ରସାୟନ ଓ ସାର ମନ୍ତ୍ରଣାଳୟ
କୋଭିଡ-19 ବିରୁଦ୍ଧରେ ସଂଗ୍ରାମ ପାଇଁ ଖାଦ୍ୟ, ଔଷଧ ଏବଂ ଅନ୍ୟାନ୍ୟ ଅତ୍ୟାବଶ୍ୟକ ସାମଗ୍ରୀ ବଣ୍ଟନରେ ରାଷ୍ଟ୍ରୀୟ ଫର୍ଟିଲାଇଜର ଲିମିଟେଡର ସକ୍ରିୟ ଭୂମିକା
କୋଭିଡ-19 ବିରୁଦ୍ଧରେ ସଂଗ୍ରାମ ପାଇଁ ସରକାରଙ୍କ ପ୍ରୟାସକୁ ସମର୍ଥନ ଜଣାଇ ଭାରତ ସରକାରଙ୍କ ରସାୟନ ଓ ସାର ମନ୍ତ୍ରଣାଳୟ ଅଧିନସ୍ଥ ସାର ବିଭାଗର ଏକ ଅଗ୍ରଣୀ କମ୍ପାନୀ ନେସନାଲ ଫର୍ଟିଲାଇଜର ଲିମିଟେଡ  ଖାଦ୍ୟ, ଔଷଧ ଏବଂ ଅନ୍ୟାନ୍ୟ ଅତ୍ୟାବଶ୍ୟକ ସାମଗ୍ରୀ ବଣ୍ଟନ କରିବାରେ ସକ୍ରିୟ ଭୂମିକା ଗ୍ରହଣ କରୁଛି ।
କମ୍ପାନୀ ଦ୍ଵାରା ଗ୍ରହଣ କରାଯାଇଥିବା ପଦକ୍ଷେପକୁ କେନ୍ଦ୍ର ରସାୟନ ଓ ସାର ମନ୍ତ୍ରୀ ଶ୍ରୀ ଡି.ଭି.ସଦାନନ୍ଦ ଗୌଡା ପ୍ରସଂଶା କରିଛନ୍ତି ।
ରାଷ୍ଟ୍ରୀୟ ହିତ ଲାଗି ଦେଶବ୍ୟାପୀ ଏନଏଫଏଲ ୟୁନିଟ ଏଭଳି କାର୍ଯ୍ୟକ୍ରମ ଜାରି ରଖିଛି ।
କରୋନା ମହାମାରୀ ବିରୁଦ୍ଧରେ ଲଢେଇ ପାଇଁ ଏନଏଫଏଲର ଭଟିଣ୍ଡା ୟୁନିଟ ଜିଲ୍ଲା ପ୍ରଶାସନକୁ 3000 ମାସ୍କ ପ୍ରଦାନ କରିଛି । ଏନଏଫଏଲ ଭଟିଣ୍ଡାର ସିଜିଏମ ଶ୍ରୀ ଏ.କେ. ଜୈନ ଅନ୍ୟ ଅଧିକାରୀଙ୍କ ସହ ଏସଏସପି, ଭଟିଣ୍ଡା ଶ୍ରୀ ନାନକ ସିଂହଙ୍କ ଉପସ୍ଥିତିରେ ଭଟିଣ୍ଡା ଡିସି ଶ୍ରୀ ଏସ.ବି.ଶ୍ରୀନିବାସନଙ୍କୁ ଏହି ମାସ୍କ ହସ୍ତାନ୍ତର କରିଛନ୍ତି ।
ସେହିଭଳି ଏନଏଫଏଲ ପାନିପଥ ଜିଲ୍ଲା ରିଲିଫ ଫଣ୍ଡ, ପାନିପଥକୁ 1 ଲକ୍ଷ ଟଙ୍କାର ସହାୟତା ପ୍ରଦାନ କରିଛନ୍ତି । କମ୍ପାନୀର କର୍ମଚାରୀମାନେ ଗୋଟିଏ ଦିନର ବେତନ ବାବଦକୁ 88 ଲକ୍ଷ ଟଙ୍କାର ଆର୍ଥିକ ସହାୟତା ଆଗରୁ ପ୍ରଦାନ କରିଥିଲେ ।
ଲକଡାଉନ କାଳରେ ଫସି ରହିଥିବା ଗରିବ ଏବଂ ଅସହାୟ ଲୋକଙ୍କୁ ସହାୟତା ବାବଦରେ ନଙ୍ଗଲ ଏନଏଫଏଲ ୟୁନିଟର ମହିଳା କ୍ଲବ ତରଫରୁ 50 ହଜାର ଟଙ୍କାର ସଉଦା ସାମଗ୍ରୀ ନଙ୍ଗଲ ଏବଂ ଏହାର ଆଖପାଖ ଅଞ୍ଚଳକୁ ପଠାଇଛନ୍ତି । ପଞ୍ଜାବ କର୍ଫ୍ୟୁ ଅବଧି ସମୟରେ ସଉଦା ସାମଗ୍ରୀ ବଣ୍ଟନ କରିବା ଲାଗି କ୍ଳବର ଅଧ୍ୟକ୍ଷ ଶ୍ରୀମତୀ ସୁନିତା ମାର୍କନ ଏବଂ ଅନ୍ୟ କାର୍ଯ୍ୟକାରୀ ସଦସ୍ୟାମାନେ ସ୍ଥାନୀୟ ଏସଡିଏମଙ୍କ ସହାୟତା ଲୋଡିଥିଲେ ।
ଲୋକ ସେବା ଅଧିକାରୀଙ୍କ ଲାଗି ବାଙ୍ଗାଲୁରୁର କର୍ଣ୍ଣାଟକ ଏନଏଫଏଲ ରାଜ୍ୟ କାର୍ଯ୍ୟାଳୟ ତରଫରୁ N95 ମାସ୍କ ଏବଂ ସାନିଟାଇଜର ବଣ୍ଟନ କରାଯାଇଥିଲା ।
ଏନଏଫଏଲ ହସ୍ପିଟାଲର ଡାକ୍ତର, ନର୍ସ ଏବଂ ସମସ୍ତ ସ୍ୱାସ୍ଥ୍ୟ କର୍ମୀମାନେ ଦିନ ରାତି ନିଜ ଜୀବନକୁ ପାଣି ଛଡାଇ ସେବାରେ ଲାଗିପଡିଥିବା ଯୋଗୁଁ ସିଏମଡି, ଏନଏଫଏଲ ଶ୍ରୀ ମନୋଜ ମିଶ୍ରା ସେମାନଙ୍କୁ ପ୍ରଶଂସା କରିବା ସହିତ ଏହା ମାନବ ଜାତି ପାଇଁ ଏକ ମହାନ ସେବା ବୋଲି କହିଥିଲେ ।
ଅର୍ଥ ମନ୍ତ୍ରଣାଳୟ
କେତେକ ସଂସ୍ଥା ଓ କମ୍ପାନୀଙ୍କ ନୂଆ ପଞ୍ଜୀକରଣ ଅନୁମୋଦନ ପ୍ରକ୍ରିୟା ଅକ୍ଟୋବର ପହିଲା ଯାଏ ସ୍ଥଗିତ
ସାଂପ୍ରତିକ ଅଭୂତପୂର୍ବ ମାନବିକ ଓ ଅର୍ଥନୈତିକ ସଂକଟକୁ ଦୃଷ୍ଟିରେ ରଖି ସିବିଡିଟି କେତେକ ନିର୍ଦ୍ଦିଷ୍ଟ ପ୍ରକାରର ସଂସ୍ଥା ଓ କମ୍ପାନୀଙ୍କ ପାଇଁ ଲାଗୁ ହେବାକୁ ଥିବା ନୂଆ ବିଜ୍ଞପ୍ତି ପଞ୍ଜୀକରଣ ଓ ଅନୁମୋଦନ ପ୍ରକ୍ରିୟାକୁ ଆସନ୍ତା ଅକ୍ଟୋବର ପହିଲା ପର୍ଯ୍ୟନ୍ତ ସ୍ଥଗିତ ରଖିଛି । ତଦନୁସାରେ 1961 ଆୟକର ଆଇନର ଧାରା 10, 12AA, 35 ଏବଂ 80G ଅନୁସାରେ ସଂପୃକ୍ତ ସଂସ୍ଥାକୁ ଅକ୍ଟୋବର ପହିଲାରୁ ତିନି ମାସ ମଧ୍ୟରେ ଅର୍ଥାତ 2020 ଡିସେମ୍ବର 31 ସୁଦ୍ଧା ନିଜର ଇଣ୍ଟିମେସନ ଫାଇଲ କରିବାକୁ ପଡିବ । ଏହା ସହିତ ନୂଆ ପଞ୍ଜୀକରଣ, ବିଜ୍ଞପ୍ତି ଓ ଅନୁମୋଦନ ପ୍ରକ୍ରିୟା ଅକ୍ଟୋବର ପହିଲାରୁ ସଂପୃକ୍ତ ସଂସ୍ଥାଙ୍କ ପାଇଁ ଲାଗୁ ହେବ । ଏ ସଂକ୍ରାନ୍ତ ଆବଶ୍ୟକ ଆଇନଗତ ସଂଶୋଧନ ପ୍ରକ୍ରିୟା ଯଥା ସମୟରେ ଆରମ୍ଭ କରାଯିବ ।
ଆସନ୍ତା ଜୁନ ପହିଲାରୁ ଏହି ପ୍ରକ୍ରିୟା ଆରମ୍ଭ ହେବାକୁ ଥିଲା । ତେବେ କରୋନା ମହାମାରୀ ଜନିତ ଲକଡାଉନ ଓ ଅନ୍ୟାନ୍ୟ ଅସୁବିଧା ଯୋଗୁ ଏହାକୁ ସ୍ଥଗିତ ରଖିବାକୁ ଅର୍ଥମନ୍ତ୍ରଣାଳୟ ନିଟରେ ଅନେକ ଆବେଦନ ନିବେଦନ ପହଞ୍ଚିଥିଲା । ଏହାକୁ ବିଚାରକୁ ନେଇ ଅର୍ଥମନ୍ତ୍ରଣାଳୟ ଏହି ନିଷ୍ପତ୍ତି ଗ୍ରହଣ କରିଛି ।
ସୂଚନାଯୋଗ୍ୟ ଯେ 2020 ଅର୍ଥ ଆଇନ, ଆୟକର ଆଇନ ଧାରା 10, 12AA, 35 ଏବଂ 80Gକୁ ସମାୟୋଜିତ କରି ନିର୍ଦ୍ଦିଷ୍ଟ କେତେକ ସଂସ୍ଥା, କମ୍ପାନୀ ଓ କ୍ଷେତ୍ରର ପଞ୍ଜୀକରଣ ବିଜ୍ଞପ୍ତି ଏବଂ ଅନୁମୋଦନ ପ୍ରକ୍ରିୟାରେ ପରିବର୍ତ୍ତନ ଆଣିଛି । ଏହା ଚଳିତ ବର୍ଷ ଜୁନ ପହିଲାରୁ କାର୍ଯ୍ୟକାରୀ ହେବାକୁ ଥିଲା । ତଦନୁସାରେ ଏସବୁ ସଂସ୍ଥାଙ୍କୁ ଆଗାମୀ 31 ଅଗଷ୍ଟ ସୁଦ୍ଧା ଇଣ୍ଟିମେସନ ଫାଇଲ କରିବା ଅନିବାର୍ଯ୍ୟ ହୋଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତୀୟ ପୁରୁଷ ହକି ଟିମଙ୍କ ବିଜୟ ଉପରେ ପ୍ରସନ୍ନତା ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତୀୟ ପୁରୁଷ ହକି ଟିମକୁ ଚତୁର୍ଥ ଏସିଆନ୍ସ ଚାମ୍ପିୟନ୍ସ ଟ୍ରଫି ଜିତିଥିବାରୁ ଅଭିନନ୍ଦନ ଜଣାଇଛନ୍ତି।
ଏକ ଟ୍ବିଟରେ ପ୍ରଧାନମନ୍ତ୍ରୀ କହିଛନ୍ତି :
‘‘ଏସିଆଇ ଚାମ୍ପିୟନସିପରେ ଆକର୍ଷଣୀୟ ବିଜୟ ପାଇଁ ଆମର ପୁରୁଷ ହକି ଟିମକୁ ଅଭିନନ୍ଦନ! ଏହା ଭାରତର ଚତୁର୍ଥ ବିଜୟ ଅଟେ ଏବଂ ଏହା ଆମର ଖେଳାଳିଙ୍କ ସମ୍ପୂର୍ଣ୍ଣ ସମର୍ପଣ, କଠୋର ପ୍ରଶିକ୍ଷଣ ଏବଂ ଦୃଢ଼ ସଙ୍କଳ୍ପକୁ ଦର୍ଶାଉଛି। ତାଙ୍କର ଏହି ଅସାଧାରଣ ପ୍ରଦର୍ଶନ ସମଗ୍ର ଦେଶରେ ଅପାର ଗୌରବକୁ ପ୍ରଜ୍ଜ୍ବଳିତ କରିଛି। ଆମର ଖେଳାଳୀମାନଙ୍କୁ ତାଙ୍କର ଭବିଷ୍ୟତର ପ୍ରଚେଷ୍ଟା ପାଇଁ ଶୁଭକାମନା।’’
BS
(